b'\n_START_ARTICLE_\nJeg s\xc3\xa5 det land\n_START_SECTION_\nHandling\n_START_PARAGRAPH_\nI \xc3\xa5rene 1833-34 foretog H.C. Andersen sin f\xc3\xb8rste store udenlandsrejse. En rejse der fik afg\xc3\xb8rende betydning for hans forfatterskab og f\xc3\xb8rte til hans gennembrud som digter. Forfatteren og kunsthistorikeren Hans Edvard N\xc3\xb8rreg\xc3\xa5rd-Nielsen fulgte i 2003 i H.C. Andersens spor fra Schweiz, ned gennem alperne og til Italien. Undervejs fortolkes den betydning, rejsens oplevelser havde p\xc3\xa5 Andersen som forfatter - og som menneske - motiveret af stemningsbilleder fra nogle af stederne i dag, Andersens egne tegninger fra dengang og uddrag fra hans dagbogsnotater. En indre rejse s\xc3\xa5vel som et indblik i tidens kunst, arkitektur og kultur som den f\xc3\xb8lsomme digterspire oplevede det.'